प्रबल दावेदार माने जा रहे स्पेन ने विश्व कप में पुर्तगाल के खिलाफ टीम के शुरूआती मैच से महज दो दिन पहले नाटकीय ढंग से कोच जुलेन लोपटेगुई को बर्खास्त कर दिया। स्पेन का यह ऐलान रियल मैड्रिड क्लब की तरफ से लोपटेगुई को अपना मैनेजर बनाने की घोषणा के फौरन बाद आया है। रियल मैड्रिड ने मंगलवार को यह घोषणा कर सबको हैरत में डाल दिया था कि लोपटेगुई विश्व कप टूर्नामेंट खत्म होने के बाद उसके अगले मैनेजर की जिम्मेदारी संभालने जा रहे हैं। इस फैसले से अचंभित स्पेनिश फुटबाल महासंघ के प्रमुख लुई रूबिएल्स ने बुधवार को एक प्रेस कांफ्रेंस में लोपटेगुई की बर्खास्तगी की घोषणा कर दी। उन्होंने कहा कि विश्व कप शुरू होने के ऐन पहले मैड्रिड से जुडऩे के लोपटेगुई के फैसले ने यह कड़ा कदम उठाने के लिए मजबूर कर दिया। लोपटेगुई ने पिछले ही महीने टीम के साथ 2020 तक अनुबंध बढ़ाया था लेकिन विश्व कप के ऐन पहले मैड्रिड के साथ करार कर लिया। रूबिएल्स ने कहा, 'मैंने टीम के खिलाडिय़ों से बात की और मैं गारंटी दे सकता हूं कि नई तकनीकी टीम वह सब कुछ करेगी जो वे कर सकते हैं। हम बहुत ही मुश्किल स्थिति में हैं।' अभी अगले मैनेजर के नाम पर फैसला नहीं हुआ है। स्पेन की टीम शुक्रवार को यूरोपीय चैम्पियन पुर्तगाल से भिडग़ी।